
  Одобрявам:   _____П__________
Заличени данни на основание чл.2 от ЗЗЛД

д-р Юлиян Найденов

          Кмет на Община Силистра

Д О К У М Е Н Т А Ц И Я

ЗА УЧАСТИЕ В ОТКРИТА ПРОЦЕДУРА  ПО ЧЛ. 18, АЛ. 1, Т.1 ОТ ЗАКОНА ЗА ОБЩЕСТВЕНИТЕ ПОРЪЧКИ ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ:

 „Изпълнение на строително - монтажни работи (СМР) по проект „Внедряване на мерки за енергийна ефективност в сградата на общинска администрация – Силистра” по Договор №BG16RFOP001-1.031-0005-С01 за предоставяне на безвъзмездна финансова помощ (БФП) по Оперативна програма „Региони в растеж” 2014-2020г. 
Община Силистра

2018 г.

I. ОПИСАНИЕ ПРЕДМЕТА НА ОБЩЕСТВЕНАТА ПОРЪЧКА

1. ПРЕДМЕТ И ОБХВАТ

Предметът на настоящата обществена поръчка, включва в себе си: внедряване на енергийно ефективни мерки и ремонт на сградата на общинска администрация – Силистра, в съответствие с изготвения инвестиционен - рабатен проект и издадено разрешение за строеж.

Обект на настоящата обществена поръчка е „строителство” по смисъла на чл. 3, ал. 1, т. 1, б. „а“ от ЗОП. 

Изпълнението на строително- монтажните работи (СМР) ще се извършва, при спазване на изискванията на всички действащи в Република България нормативи, касаещи изпълнението на обекти и работи от такъв характер.

Пълната информация относно обхвата, обема и изискванията към изпълнението на обществената поръчка, се съдържа в Техническата спецификация и приложенията към нея, част от настоящата документация.

2. СРОК  И МЯСТО НА ИЗПЪЛНИЕ НА ПОРЪЧКАТА
Договорът за изпълнение на настоящата поръчка влиза в сила и е обвързващ от датата на подписването му от двете Страни, като срокът за изпълнение на работите по него започва да тече с подписване на Акт образец 2 за откриване на строителна площадка и определяне на строителна линия и ниво за обекта и приключва с издаване на Разрешение за ползване на обекта.
Участниците следва да предложат в своето Предложение за изпълнение на поръчката Срок за изпълнение на СМР на обекта - в календарни дни, който подлежи на оценка, съгласно одобрената от възложителя методика за оценка на офертите, съобразно следното условие:

· Срокът за изпълнение на СМР, следва да бъде не по - кратък от 180 (сто и осемдесет) календарни дни и не по - дълъг от 260 (двеста и шестдесет) календарни дни.

Предложеният срок за изпълнение на строителството следва да бъде цяло число и се отнася до организацията и изпълнението на същинските строителни работи, които започват с подписване на Акт образец 2 за откриване на строителна площадка и определяне на строителна линия и ниво за обекта! 

Участници, които предложат срок за изпълнение на СМР на обекта, по-кратък от поставения минимален срок или по-дълъг от поставения максимален срок от възложителя, ще бъдат предложени за отстраняване, поради несъответствие с предварително обявеното условие.
Крайният срок за изпълнение на настоящата обществена поръчка е не по-късно от 31.12.2020 г.

Строително – монтажните работи ще се изпълняват на обект - сграда на общинска администрация  Силистра, с адрес: община Силистра, гр. Силистра, ул. „Симеон Велики” № 33.
3. ГАРАНЦИОНЕН СРОК

Гаранционните срокове за изпълнените видове работи са съгласно Наредба № 2 от 31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти (обн., ДВ, бр. 72 от 2003 г.).
Гаранционните срокове започват да текат от датата на Въвеждане на обекта в експлоатация.

Всички дефекти и неизправности, проявили се през гаранционните срокове се отстраняват от изпълнителя за негова сметка при условията на сключения договор.

4. ФИНАНСИРАНЕ
Финансирането на настоящата процедура се осъществява със средства от  проект „Внедряване на мерки за енергийна ефективност в сградата на общинска администрация – Силистра”, по Договор №BG16RFOP001-1.031-0005-С01 за предоставяне на безвъзмездна финансова помощ (БФП) по Оперативна програма „Региони в растеж” 2014-2020г., съфинансирана от Европейския съюз, чрез Европейския фонд за регионално развитие.

Прогнозна стойност на поръчката - 1 214 751,04 лв. (един милион двеста и четиринадесет хиляди седемстотин петдесет и един лева и четири стотинки) без включен ДДС. 

Прогнозната стойност на поръчката е и максимално допустима. Ценови предложения, превишаващи максималната стойност ще бъдат предложени за отстраняване, поради несъответствие с предварително обявеното условие.
Всички плащания по договора за изпълнение се извършват в лева чрез банков превод в съответствие с условията в проекта на договора, приложение към настоящата документация. 
ІІ. ИЗИСКВАНИЯ И УСЛОВИЯ ЗА УЧАСТИЕ

1. ОБЩИ ИЗИСКВАНИЯ И УСЛОВИЯ ЗА УЧАСТИЕ

1.1 В процедурата за възлагане на обществената поръчка може да участва всеки участник, който отговаря на предварително обявените условия.

1.2 Участник в процедурата за възлагане на обществена поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява строителството съгласно законодателството на държавата, в която то е установено. "Законодателството на държавата, в която участникът е установен" се определя съгласно § 2, т. 15 от Допълнителните разпоредби (ДР) на ЗОП.

1.3 Възложителят няма условие за създаване на юридическо лице, когато участникът, определен за изпълнител, е обединение на физически и/или юридически лица.

1.4 Участник не може да бъде отстранен от процедурата за възлагане на обществена поръчка на основание на неговия статут или на правната му форма, когато той или участниците в обединението имат право да предоставят съответното строителство, в държавата членка, в която са установени.

 1.5 В процедурата не могат да участват пряко и/или косвено дружествата, регистрирани в юрисдикции с преференциален данъчен режим и контролираните от тях лица, съгласно чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКЛТДС).

1.6 В процедурата не могат да участват свързани лица по чл. 101, ал. 11 от ЗОП, във връзка с § 2, т. 45 от ДР на ЗОП и във връзка с чл. 101, ал. 13 от ЗОП.

1.7 В процедурата не могат да участват лица, за които са налице обстоятелства по чл. 69 от Закона за противодействие на корупцията и за отнемане на незаконно придобитото имущество (ЗПКОНПИ).

1.8 При подаване на оферта за участие обстоятелствата по подт.1.5 - 1.7 се декларират в част ІІІ, раздел Г: Специфични национални основания за изключване от еЕЕДОП (електронен Единен европейски документ за обществени поръчки).

1.9 Участниците са длъжни в процеса на провеждане на процедурата да уведомяват писмено възложителя за всички настъпили промени в обстоятелствата по чл. 54, ал. 1, т.т. 1-7, чл. 55, ал. 1, т. 1, т. 4 и т. 5 и чл. 101, ал. 11 от ЗОП, чл. 3, т. 8 и чл. 4 от ЗИФОДРЮПДРКЛТДС и чл. 69 от ЗПКОНПИ в 3-дневен срок от настъпването им.

1.10 Възложителят предоставя неограничен, пълен, безплатен и пряк достъп до документацията за обществената поръчка чрез публикуване в профила на купувача от датата на публикуване на обявлението в "Официален вестник" на Европейския съюз.

1.11 Участниците трябва да проучат всички указания и условия за участие, дадени в документацията за участие.Отговорността за правилното разучаване на документацията за участие се носи единствено от участниците.

1.12 Възложителят може да направи промени в обявлението и/или документацията на обществена поръчка по собствена инициатива или по искане на заинтересовано лице, направено в срок до 10 (десет) дни от публикуване на обявлението за обществена поръчка в РОП. 
1.13 Обявлението за изменение или допълнителна информация и решението, с което то се одобрява, се изпращат за публикуване в срок до 14 (четиринадесет) дни от публикуването в РОП на обявлението, с което се открива процедурата. 
1.14 Лицата могат да поискат писмено от Възложителя разяснения по решението, обявлението, документацията за обществената поръчка до 10 дни, преди изтичане на срока за получаване на офертите.

1.15 Възложителят предоставя разясненията в срок до 4 дни от получаване на искането, но не по – късно от 6 дни преди срока за получаване на оферти, като в тях не се посочва лицето, направило запитването. Възложителят не предоставя разяснения, ако искането е постъпило след срока по подт.1.14.

1.16 Разясненията се предоставят чрез публикуване на профила на купувача.

1.17 В случаите когато са поискани своевременно разяснения по условията на процедурата и те не могат да бъдат представени в определения срок от получаване на искането, възложителят е длъжен да удължи срока за получаване на оферти.

1.18 С публикуването на обявлението за изменение или допълнителна информация се смята, че всички заинтересовани лица са уведомени.

2. ИЗИСКВАНИЯ ЗА СЪСТОЯНИЕ НА УЧАСТНИЦИТЕ 

2.1Основания за задължително отстраняване

2.1.1 Възложителят отстранява от участие в процедурата участник, за когото са налице обстоятелствата по чл. 54, ал. 1, т. 1-7 от ЗОП, а именно:


      1. осъден е с влязла в сила присъда, освен ако е реабилитиран, за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс (НК):

      2. осъден е с влязла в сила присъда, освен ако е реабилитиран, за престъпление, аналогично на тези по т. 1, в друга държава членка или трета страна;

      3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на кандидата или участника, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

     4. налице е неравнопоставеност в случаите по чл. 44, ал. 5 от ЗОП

     5. установено е, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

     6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

     7. налице е конфликт на интереси, който не може да бъде отстранен.

2.1.2 Когато участникът е обединение от физически и/или юридически лица, изискванията по чл. 54, ал.1, т.1-7 от ЗОП се прилагат за всеки член на обединението.

2.1.3 Когато участникът е посочил, че ще използва подизпълнители и/или капацитета на трети лица при изпълнение на поръчката, изискванията по чл. 54, ал. 1, т. 1-7 от ЗОП се прилагат за всеки от тях.

2.1.4 Съгласно чл. 54, ал. 2 от ЗОП, основанията по чл. 54, ал. 1, т. 1, т. 2 и т. 7 от ЗОП се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи. Лицата по чл. 54, ал. 2 от ЗОП са посочени в чл. 40 от ППЗОП.

2.1.5 Разпоредбите на чл. 54, ал. 2 от ЗОП се прилагат и в случаите по т. 2.1.2 и т. 2.1.3.

2.1.6 При подаване на офертата информацията относно основанията за задължително отстраняване се посочва в Част III, раздел А: Основания, свързани с наказателни присъди, раздел Б: Основания, свързани с плащането на данъци или социалноосигурителни вноски, раздел В: Основания, свързани с несъстоятелност, конфликти на интереси или професионално нарушение.
2.2 Специфични национални основания за изключване

2.2.1 Възложителят отстранява от участие в процедурата участник за когото са налице следните обстоятелства, свързани с националните основания за отстраняване:

      1. осъден е с влязла в сила присъда, освен ако е реабилитиран, за престъпление по чл. 194 – 208, чл. 213а – 217, чл. 219 – 252, чл. 254а – 225а и чл. 256 – 360 от Наказателния кодекс, както и аналогични на тези при условията на чл. 54, ал. 1, т. 2 от ЗОП;

     2. установено е с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2 и чл. 228, ал. 3 от Кодекса на труда или аналогични задължения, установени с акт на компетентен орган, съгласно законодателството на държавата, в която участникът е установен;

     3. установено е с влязло в сила наказателно постановление или съдебно решение, нарушение на чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която участникът е установен;

     4. наличие на свързаност по смисъла на § 2, т. 45 от ДР на ЗОП, по чл. 101, ал. 11 от ЗОП, във връзка с чл. 107, т. 4 от ЗОП;

     5. наличие на обстоятелство по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (освен когато не са налице условията по чл. 4 от същия закон);

      6. наличие на обстоятелства по чл. 69 от Закона за противодействие на корупцията и за отнемане на незаконно придобитото имущество.

2.2.2 Когато участникът е обединение от физически и/или юридически лица, изискванията по т. 2.2.1 се прилагат за всеки член на обединението.

2.2.3 Когато участникът е посочил, че ще използва подизпълнители и/или капацитета на трети лица при изпълнение на поръчката, изискванията по т. 2.2.1 се прилагат за всеки от тях.

2.2.4 Участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, съгласно чл. 56, ал. 5 от ЗОП няма право да използва предвидената в по чл. 56, ал. 1 от ЗОП възможност за времето, определено с присъдата или акта.

2.2.5 При подаване на офертата информацията относно специфичните национални основания за отстраняване се посочва в Част III, раздел Г: Специфични национални основания за изключване от еЕЕДОП.
2.3 Основания за незадължително отстраняване

2.3.1 Възложителят може да отстрани от участие в процедурата участник, за когото е налице някое от следните обстоятелства по чл. 55, ал. 1, т. 1, т. 4 и т. 5 от ЗОП:

      1. обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че кандидатът или участникът е чуждестранно лице – се намира в подобно положение, произтичащо от сходна процедура, съгласно законодателството на държавата, в която е установен;

      2. доказано е, че е виновен за неизпълнение на договор за обществена поръчка или на договор за концесия за строителство или за услуга, довело до предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

     3. опитал е да:

а) повлияе на вземането на решение от страна на възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или

б) получи информация, която може да му даде неоснователно предимство в процедурата за възлагане на обществена поръчка.

2.3.2 Съгласно чл. 55, ал. 2 от ЗОП, възложителят е посочил в обявлението, с което се оповестява откриването на процедурата обстоятелствата по чл. 55, ал. 1, т. 1, т. 4 и т. 5 от ЗОП, наличието на които води до незадължително отстраняване на участника.

2.3.3 Когато участникът е обединение от физически и/или юридически лица, изискванията по чл. 55, ал. 1, т. 1, т. 4 и т. 5 от ЗОП се прилагат за всеки член на обединението.

2.3.4 Когато участникът е посочил, че ще използва подизпълнители и/или капацитета на трети лица при изпълнение на поръчката, изискванията по чл. 55, ал. 1, т. 1, т. 4 и т. 5 от ЗОП се прилагат за всеки от тях.

2.3.5 Съгласно чл. 55, ал. 3 от ЗОП, основанията по чл. 55, ал. 1, т. 5 от ЗОП се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи. Лицата по чл. 55, ал. 3 от ЗОП са посочени в чл. 40 от ППЗОП.

2.3.6 Разпоредбите на чл. 55, ал. 3 от ЗОП се прилагат и в случаите по т. 2.3.3 и т. 2.3.4. 

2.3.7 При подаване на офертата информацията относно основанията за незадължително отстраняване се посочва в Част III, раздел В: Основания, свързани с несъстоятелност, конфликти на интереси или професионално нарушение от еЕЕДОП.
2.4 Мерки за доказване на надежност

2.4.1 Участник, за когото са налице основания по чл. 54, ал. 1, т. 1-7 от ЗОП и посочените в обявлението обстоятелства по чл. 55, ал. 1, т. 1, т. 4 и т. 5 от ЗОП, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че: 

      1. е погасил задълженията си по чл. 54, ал. 1, т. 3 от ЗОП, включително начислените лихви и/или глоби или че те са разсрочени, отсрочени или обезпечени;

      2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

       3. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

       4. е платил изцяло дължимото вземане по чл. 128, чл. 228, ал. 3 или чл. 245 от Кодекса на труда.

2.4.2 Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението. В случай че предприетите от участника мерки са достатъчни, за да се гарантира неговата надеждност, възложителят не го отстранява от процедурата.

2.5 Прилагане на основанията за отстраняване

2.5.1 Възложителят отстранява от процедурата участник, за когото са налице основанията по чл. 54, ал. 1, т. 1-7 от ЗОП и посочените в обявлението обстоятелства по чл. 55, ал. 1, т. 1, т. 4 и т. 5 от ЗОП, възникнали преди или по време на процедурата.

2.5.2 Възложителят отстранява от процедурата участник, когато той е обединение от физически и/или юридически лица, и за член на обединението е налице някое от основанията за отстраняване по чл. 54, ал. 1, т. 1-7 от ЗОП и посочените в обявлението обстоятелства по чл. 55, ал.1, т. 1, т. 4 и т. 5 от ЗОП.

2.5.3 За подизпълнителите и/или трети лица не трябва да е налице някое от основанията за отстраняване по чл. 54, ал. 1, т. 1-7 от ЗОП и посочените в обявлението обстоятелства по чл. 55, ал.1, т. 1, т. 4 и т. 5 от ЗОП.

2.5.4 Възложителят изисква замяна на посочените от него подизпълнители и/или трети лица, които не отговарят на някое от условията по т. 2.5.3.

2.6 Доказване липсата на основания за отстраняване

2.6.1 За доказване на липсата на основания за отстраняване се представят:

      1. за обстоятелствата по чл. 54, ал. 1, т. 1 от ЗОП – свидетелство за съдимост;

      2. за обстоятелството по чл. 54, ал. 1, т. 3 от ЗОП –  удостоверение от органите по приходите и удостоверение от общината по седалището на възложителя и по седалището на участника;

      3. за обстоятелството по чл. 54, ал. 1, т. 6 и чл. 56, ал. 1, т. 4 от ЗОП – удостоверение от органите на Изпълнителна агенция “Главна инспекция по труда”;

     4. за обстоятелствата по чл. 55, ал. 1, т. 1 от ЗОП – удостоверение, издадено от Агенцията по вписванията;

     5. за обстоятелствата по чл. 54, ал. 1, т. 2 и т. 7 от ЗОП и  чл. 55, ал. 1, т. 5 от ЗОП – декларация;
     6. за обстоятелствата по чл. 54, ал. 1, т. 4 и т. 5 и чл. 55, ал. 1, т. 4 от ЗОП – декларация.
2.6.2 Когато участникът, избран за изпълнител, е чуждестранно лице, той представя съответния документ по т. 1.6.1., подточки 1- 4, издаден от компетентен орган, съгласно законодателството на държавата, в която участникът е установен. "Законодателството на държавата, в която участникът е установен" се определя съгласно § 2, т. 15 от Допълнителните разпоредби (ДР) на ЗОП.

2.6.3 Когато в съответната държава не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение съгласно законодателството на съответната държава. Когато декларацията няма правно значение, участникът представя официално заявление, направено пред компетентен орган в съответната държава.

2.6.4 Документите се представят и за членовете на обединението, подизпълнителите и/или за трети лица, ако има такива. 

2.6.5 Документите се представят при поискване в хода на процедурата в случаите на чл. 67, ал. 5 от ЗОП и съгласно чл. 67, ал. 6 от ЗОП от участниците, определени за изпълнители.

2.6.6 Възложителят няма право да изисква представянето на документите за доказване на липсата на основания, когато обстоятелствата в тях са достъпни чрез публичен безплатен регистър или информацията или достъпът до нея се предоставя от компетентния орган на възложителя по служебен път.

3. КРИТЕРИИ ЗА ПОДБОР

С посочените по-долу критерии за подбор Възложителят е определил минималните изисквания за допустимост на участниците в процедурата, с цел установяване на възможността им за изпълнение на поръчката.

1. Годност (правоспособност) за упражняване на професионална дейност:

1.1. Участниците трябва да притежават регистрация в Централния професионален регистър към Камарата на строителите в България, за изпълнение на строежи от първа група, съгласно чл. 5, ал. 1, т. 1 и ал. 6, т. 1.3.  -  трета категория строежи от Правилник за реда за вписване и водене на Централния професионален регистър на строителя, издаден от председателя на Камарата на строителите в България, а чуждестранните лица – в аналогичен регистър съгласно законодателството на държавата членка (съгласно § 2, т. 7 от ДР на ЗОП), в която са установени.
Ако участникът е обединение, което не е юридическо лице, съответствието с критерия за подбор се доказва от всяко от лицата, включени в него, което ще изпълнява съответната дейност съобразно разпределението на участието на лицата при изпълнение на дейностите, предвидено в договора/документ за създаване на обединението.

Когато участникът предвижда участие на подизпълнители, те трябва да отговарят на критерия за подбор, съобразно вида и дела от поръчката, който ще изпълняват.

При подаване на офертата изискуемата информация относно изискването за годност се посочва в Част IV: Критерии за подбор, раздел А: Годност на еЕЕДОП, съгласно описаното.
За доказване съответствието с критерия се представя: Удостоверение за вписване в Централния професионален регистър на строителя към Камарата на строителите в България, за изпълнение на строежи от първа група, съгласно чл. 5, ал. 1, т. 1 от Правилника за реда за вписване и водене на Централния професионален регистър на строителя (ПРВВЦПРС), трета категория строежи, съгласно чл. 5, ал. 6, т. 1.3. от ПРВВЦПРС. За чуждестранните лица, които попадат в обхвата на чл. 25а от Закона за Камарата на строителите (ЗКС) се представя документа по чл. 25а, ал. 4 от ЗКС.
Документът се представя в случая на чл. 67, ал. 6 от ЗОП.

2. Икономическо и финансово състояние:

2.1. Участниците следва да имат застраховка “Професионална отговорност в строителството”, съгласно чл. 171 и/или чл. 171а от ЗУТ с минимално застрахователно покритие в размер на 200 000 лева, съгласно разпоредбите на чл. 5, ал. 2, т. 3 от Наредбата за условията и реда за задължително застраховане в проектирането и строителството.
Ако участникът е обединение, което не е юридическо лице, съответствието с критерия за подбор се доказва от всяко от лицата, включени в него, което ще изпълнява съответната дейност съобразно разпределението на участието на лицата при изпълнение на дейностите, предвидено в документа/договора за създаване на обединението.

Когато участникът предвижда участие на подизпълнители, те трябва да отговарят на критерия за подбор, съобразно вида и дела от поръчката, който ще изпълняват.

Когато участникът предвижда участие на трети лица, те трябва да отговарят на съответните изисквания на критерия за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

При подаване на офертата изискуемата информация относно изискването за икономическо и финансово състояние се посочва в Част IV: Критерии за подбор, раздел Б: Икономическо и финансово състояние на  еЕЕДОП, съгласно описаното.
За доказване съответствието с критерия се представят: Доказателства за наличие на валидна застраховка “Професионална отговорност в строителството”, или еквивалент.
Документите се представят в условията на чл. 67, ал. 5 ал. 6 от ЗОП.

3. Технически и професионални способности:

3.1. През последните 5 (пет) години, считано от датата на подаване на офертата, участниците следва да са изпълнили минимум 1 (една) дейност за строителство с предмет и обем идентичен или сходнен с този на настоящата поръчка. 
Под „дейност за строителство с предмет и обем сходен с този на поръчката”, следва да се разбира кумулативно изпълнение на следните видове работи: 

3.1.1 СМР/СРР по въвеждане на енергоефективни мерки, вкл. ремонтни строителни работи по полагане на топлинно изолиране на покрив; хидро и топлоизолация и подмяна на дограма на сгради за въвеждане енергоефективни мерки в съществуващи жилищни и/или обществени сгради с РЗП: минимум 5 088 кв.м., и
3.1.2  „изграждане/изпълнение на поне 1 (една) ОВК инсталация с мощност, не по-малка от 500 kW”.

* Дейностите може да са изпълнени с повече от един договор!

Под "изпълнени дейности" се разбират такива, които са приключили в горепосочения пет годишен период, считано от датата, определена като крайна за получаване на офертите. 

При подаване на офертата изискуемата информация относно изискването за технически и професионални способности се посочва в Част IV: Критерии за подбор, раздел В: Технически и професионални способности  на еЕЕДОП, съгласно описаното.

За доказване съответствието с критерия се представя: Списък на строителството, идентично или сходно с предмета на поръчката, придружен с удостоверения за добро изпълнение, които съдържат стойността, датата на която е приключило изпълнението, мястото, вида и обема, както и дали е изпълнено в съответствие с нормативните изисквания. 

Документите се представят в условията на чл. 67, ал. 5 ал. 6 от ЗОП.

3.2.Участниците следва да разполагат с персонал и ръководен състав с определена професионална компетентност за изпълнението на поръчката, както следва:

3.2.1. Технически ръководител:

· образователно-квалификационна степен /ОКС/: „бакалавър“/“магистър“, професионална квалификация „строителен инженер” или еквивалентна за образование/професионална квалификация за дипломи, придобити извън Р. България
· професионален опит: опит при ръководство на поне 1 (един) обект, на който са извършени СМР/СРР по въвеждане на енергоефективни мерки, вкл. ремонтни строителни работи по полагане на топлинно изолиране на покрив и/или хидро и топлоизолация и подмяна на дограма на сгради за въвеждане енергоефективни мерки в съществуващи жилищни и/или обществени сгради.
3.2.2. Отговорник за Контрола на качеството:

· образователно-квалификационна степен /ОКС/: „бакалавър“/“магистър“, професионална квалификация „строителен инженер” или еквивалентна за образование/професионална квалификация за дипломи, придобити извън Р. България
· да притежава Удостоверение/Сертификат за преминато професионално обучение по "Контрол върху качеството на изпълнение на строителството, за съответствие на влаганите в строежите строителни продукти със съществените изисквания за безопасност" или еквивалентно.
3.2.3. Длъжностно лице по безопасност и здраве:
· образователно-квалификационна степен /ОКС/: „бакалавър“/“магистър“, професионална квалификация „строителен инженер” или със средно образование с четиригодишен курс на обучение и придобита професионална квалификация в област "Архитектура и строителство" или еквивалентна за образование/професионална квалификация за дипломи, придобити извън Р. България;
· да притежава Удостоверение за преминато професионално обучение по „Безопасност и здраве в строителството”, съгласно изискванията на Наредба № РД-07-2 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд или еквивалентно.
* За опит на участника и на експерт – „Технически ръководител”  се приемат изпълнени строежи, които са въведени в експлоатация от съответния компетентен орган или за тях има издадено удостоверение за добро изпълнение от Възложител.

* Едно лице не може да съвместява повече от една позиция!
За експертите чуждестранни лица, възложителят приема еквивалентни образователно-квалификационна степен, професионална квалификация и специалност, съгласно законодателството на държавата, в която са установени.

При подаване на офертата изискуемата информация относно изискването за технически възможности и професионални способности се попълва в Част IV: Критерии за подбор, раздел В: Технически и професионални способности на еЕЕДОП, съгласно описаното. 
За доказване съответствието с критерия се представя: Списък на персонала, който ще изпълнява поръчката, и на членовете на ръководния състав, които ще отговарят за изпълнението, в който е посочена професионална компетентност на лицата.
Документът се представя в условията на чл. 67, ал. 5 ал. 6 от ЗОП.

Ако участникът е обединение, което не е юридическо лице, съответствието с критериите за подбор по се доказват от обединението участник.  

Когато участникът предвижда участие на подизпълнители, те трябва да отговарят на съответните критерии за подбор, съобразно вида и дела от поръчката, който ще изпълняват.

Когато участникът предвижда участие на трети лица, те трябва да отговарят на съответните изисквания накритериите за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

4. ИЗПОЛЗВАНЕ КАПАЦИТЕТА НА ТРЕТИ ЛИЦА. ПОДИЗПЪЛНИТЕЛИ

4.1 Участниците могат да се позоват на капацитета на трети лица, независимо от правната връзка между тях, по отношение на критериите, свързани с икономическото и финасово състояние и техническите способности и професионалната компетентност.

4.2 Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

4.3 Документите за поетите от третите лица задължения следва по безусловен начин да удостоверяват, че през цялото време на изпълнение на поръчката (включително и в случаите на удължаване на срока на изпълнение) участникът ще разполага с всички налични ресурси на третото лице.

4.4 При условията на чл. 65, ал. 6 от ЗОП допълнително към документите по т. 4.2 следва да се представят документ/и от третото лице, чийто капацитет се използва за доказване на съответствието с критериите, свързани с икономическото и финансовото състояние, че третото лице се съгласява да е солидарно отговорно с участника за изпълнението на поръчката в нейния пълен обем и за цялото време на изпълнение на поръчката, включително и в случаите на удължавания на срока на изпълнение.

4.5 Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата. Възложителят изисква от участника да замени посоченото от него трето лице, ако то не отговаря на някое от тези условия.

4.6 Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по чл. 65, ал. 2–4 от ЗОП.

4.7 Когато участниците възнамеряват да използват подизпълнители, те посочват в офертата си за участие подизпълнителите и дела от поръчката, който ще им възложат. В този случай те трябва да представят доказателство за поетите от подизпълнителите задължения.

4.8 Доказателствата за поетите от подизпълнителите задължения следва по безусловен начин да удостоверяват следните обстоятелства:

· даденото от подизпълнителя съгласие да изпълни определен дял от предмета на обществената поръчка;

· какъв дял от предмета на обществената поръчка ще изпълни подизпълнителя. Делът следва да е в процентно изражение от обема на изпълнение и съответно от стойността на поръчката съгласно Ценовото предложение на участника;

· какви дейности от предмета на обществената поръчка ще изпълни подизпълнителя в рамките на посочения дял;

· поето от подизпълнителя задължение да подпише своевременно договор за подизпълнение с участника;

· поето от подизпълнителя задължение да изпълни горепосочените дейности, представляващи съответен дял от предмета на обществената поръчка качествено, съобразно изискванията на възложителя и в съответствие с Предложението за изпълнение на участника;

4.9 Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

4.10  Възложителят изисква замяна на подизпълнител, който не отговаря на условията по предходната т. 4.9.
4.11 Независимо от възможността за използване на подизпълнители отговорността за изпълнение на договора за обществена поръчка е на изпълнителя.

4.12  Доколкото е приложимо, когато частта от поръчката, която се изпълнява от подизпълнител и доколкото може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.

4.13 Разплащанията по т. 4.12 се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му. В случай, че искането е отправено от подизпълнителя направо до възложителя, то това искане не се разглежда, а се препраща към изпълнителя.

4.14 Към искането по предходната точка, изпълнителят предоставя становище, от което да е видно дали оспорва плащанията или част от тях като недължими.

4.15 Възложителят има право да откаже плащане по т. 4.12, когато искането за плащане е оспорено, до момента на отстраняване на причината за отказа или до изрично писмено изразено съгласие за плащане от страна на изпълнителя. Заплащането се извършва по реда определен в проекта на договора.

4.16 В случаите по т. 4.13 – 4.15, изпълнителят не може да претендира за плащане на суми, които са платени към подизпълнител и чието плащане не е оспорил изрично в писмен вид.

4.17 Информацията относно изполването на трети лица се посочва в Част II, раздел В: Информация относно използването на капацитета на други субекти. При използване на трети лица се попълва необходимата информация съгласно Част IV: Критерии за подбор от еЕЕДОП за всеки от съответните субекти, доколкото тя има отношение към специфичния капацитет, който икономическият оператор ще използва. 

4.18 Информацията относно изполването на подизпълнители се посочва в Част II, раздел В: Информация относно използването на капацитета на други субекти. Подизпълнителите и дела от поръчката, който ще им се възложи се посочват в Част IV, раздел В: Технически и професионални способности, поле: Възлагане на подизпълнители в процентно изражение от еЕЕДОП.

5. ДЕКЛАРИРАНЕ НА ЛИЧНО СЪСТОЯНИЕ. ЕЛЕКТРОНЕН ЕДИНЕН ЕВРОПЕЙСКИ ДОКУМЕНТ ЗА ОБЩЕСТВЕНИ ПОРЪЧКИ (еЕЕДОП)

5.1 При подаване на офертата за участие участникът декларира липсата на основанията за отстраняване и съответствието с критериите за подбор чрез представяне на еЕЕДОП.

5.2 еЕЕДОП е неразделна част от Информацията относно личното състояние и критериите за подбор от офертата на участника.

5.3 В еЕЕДОП се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

5.4 Информацията относно правно-организационната форма, под която участниците осъществяват дейността си, както и списък на всички задължени лица съгласно чл. 40 от ППЗОП, независимо от наименованието на органите, в които участват, или длъжностите, които заемат, се посочва в част II, раздел Б: Информация за представителите на икономическия оператор. Информацията в част II, раздел Б се представя за всеки член на обединение, както и за всеки от подизпълнителите и третите лица.

5.5 Ако участникът е обединение от физически и/или юридически лица, за обединението и за всеки член на обединението се представят отделни еЕЕДОП-и.

5.6 Когато участникът е посочил, че ще използва подизпълнител/и и/или е посочил, че ще използва капацитета на трети лица за доказване на съответствието с критериите за подбор, за всяко от тези лица се представя отделен еЕЕДОП. 

5.7 Когато изискванията по чл. 54, ал. 1, т. 1, 2 и 7 и чл. 55, ал. 1, т. 5 от ЗОП отнасят за повече от едно лице, всички лица подписват един и същ еЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 и чл. 55, ал. 1, т. 5 от ЗОП се попълва в отделен еЕЕДОП за всяко лице или за някои от лицата. В този случай, обстоятелствата, свързани с критериите за подбор, се съдържат само в еЕЕДОП, подписан от лице, което може самостоятелно да представлява съответния стопански субект.

5.8 Участниците могат да използват еЕЕДОП, който вече е бил използван при предходна процедура за обществена поръчка, при условие че потвърдят, че съдържащата се в него информация все още е актуална.

5.9 еЕЕДОП се подписва с електронен подпис, като се подписва от лицата по чл. 40 от ППЗОП.

5.10 еЕЕДОП не може да се подписва от упълномощено лице.

5.11 Съгласно чл. 67, ал. 5 от ЗОП, възложителят може да изисква от участниците по всяко време да представят всички или част от документите, чрез които се доказва информацията, посочена в еЕЕДОП, когато това е необходимо за законосъобразното провеждане на процедурата.

6. ОФИЦИАЛНИ СПИСЪЦИ НА ОДОБРЕНИ СТОПАНСКИ СУБЕКТИ И СЕРТИФИЦИРАНЕ ОТ ОРГАНИ

6.1 За доказване на личното състояние, на съответствието с критериите за подбор или на съответствие с техническите спецификации участникът може да представи удостоверение за регистрация в официален списък на одобрени стопански субекти или сертификат, издаден от сертифициращ орган. В тези случаи възложителят не може да отстрани участника от процедурата или да откаже да сключи договор с него на основание, че не е представил някой от изискуемите документи, при условие че съответните обстоятелства се доказват от представеното удостоверение или сертификат.

6.2 Информацията, която може да бъде извлечена от регистрация в официални списъци или сертифициране, не може да бъде оспорвана без наличието на основание.

6.3 Възложителят не може да изисква участниците от други държави членки да преминават през процеса на регистриране или сертифициране, за да участват в обществената поръчка. Възложителят признава еквивалентни сертификати, издадени от органи, установени в други държави членки.

6.4 Възложителите са длъжни да приемат удостоверения за регистрация или сертификати, издадени от органи, установени в Република България или в друга държава членка, в която участникът е установен.

III. ОФЕРТА ЗА УЧАСТИЕ

 „Офертата за участие“ по смисъла на настоящия раздел включва документите по чл.39, ал. 2 и ал. 3 от ППЗОП.

1. ИЗИСКВАНИЯ И УСЛОВИЯ КЪМ ОФЕРТИТЕ

1.1 Всички разходи за подготовка на офертите и участие в процедурата са за сметка на участниците. Спрямо възложителя не могат да се предявяват каквито и да било претенции за разходи, направени от самите тях по подготовката и подаването на офертите им, независимо от резултата или самото провеждане на процедурата.

1.2 При подаване на офертите участниците могат да посочат информация, която смятат за конфиденциална във връзка с наличието на търговска тайна.

1.3 Когато участниците са се позовали на конфиденциалност, съответната информация не се разкрива от възложителя.

1.4 Участниците не могат да се позовават на конфиденциалност по отношение на предложенията от офертите им, които подлежат на оценка.

1.5 Срокът на валидност на офертите е времето, през което участниците са обвързани с условията на представените от тях оферти.

1.6 Срокът на валидност на офертите е определен в месеци и започва да тече от датата, определена за краен срок за получаване на офертите.

1.7 Срокът на валидност на офертите е обявен в т.ІV.2.6. от Обявлението.

1.8 При изготвяне на офертата всеки участник трябва да се придържа точно към условията, обявени от възложителя. 

1.9 Образците от документацията за участие са задължителни за участниците. Участниците зачертават или заличават излишните текстове при попълването на съответните образци.

1.10 До изтичане на срока за подаване на офертите всеки участник в процедурата може да промени, допълни или да оттегли офертата си. Оттеглянето на офертата прекратява по-нататъшното участие на участника в процедурата, освен ако в обявения срок не се представи нова оферта. Допълнението и промяната трябва да отговарят на изискванията и условията за представяне на първоначалната оферта, като върху плика бъде отбелязан и текст „Допълнение/Промяна на оферта ............. с вх.№................. Представените оферти принадлежат на възложителя и не се връщат на участниците, които са ги подали независимо от резултата или самото провеждане на процедурата.

1.11 Всеки участник в процедурата има право да представи само една оферта. 

1.12 Лице, което участва в обединение или фигурира и е дало съгласие като подизпълнител в офертата на друг участник, не може да подава самостоятелно оферта.

1.13 В процедурата за възлагане на обществена поръчка едно физическо или юридическо лице може да участва само в едно обединение.

1.14 Свързани лица не можат да бъдат самостоятелни участници в процедурата за възлагане на обществена поръчка.

1.15 Представянето на оферта задължава участника да приеме напълно всички условия и изисквания на възложителя, посочени в тази документация.

1.16 Поставянето от страна на участника на условия и изисквания, които не отговарят на обявените от възложителя в обявлението и документацията, води до отстраняване на участника в процедурата.

1.17 Не се допуска представянето на различни варианти.

1.18 Всички документи в офертите на участниците да бъдат валидни към датата определена за краен срок за получаване на офертите, в съответствие със съответното национално законодателство. Това изискване не се прилага в случаите по чл. 54, ал. 9 от ППЗОП.

1.19 Документи, представени под формата на фотокопие трябва да бъдат заверени от съответния участник. За заверен от участника документ се счита този, при който върху копието на документа е записано „вярно с оригинала” и са поставени подпис на представляващия участника и печат. Когато се изисква оригинален документ, той не може да се представи под формата на фотокопие – представянето на документа в такъв вид е  равнозначно на липса на съответния документ.

1.20 Офертата се изготвя задължително на български език.

1.21 Всички документи в офертите на участниците, които не са на български език, се представят и в превод.

1.22 Всички документи в офертите се подписват от законния представител на участника или надлежно упълномощено лице. Документът за упълномощаване е неразделна част от офертата на участника и се представя в оригинал или нотариално заверено копие.

1.23 Изискването по подт. 1.22 не се прилага по отношение на подписването на еЕЕДОП. еЕЕДОП се подписва с електронен подпис от лицата по чл. 40 от ППЗОП и не може да се подписва от упълномощено лице. 

1.24 Ако участникът е обединение, документите се подписват и подпечатват от партньора, който представлява обединението за целите на обществената поръчка или надлежно упълномощено лице. Документът за упълномощаване е неразделна част от офертата на участника и се представя в оригинал или нотариално заверено копие.

1.25 Липсата на печат, когато образец го изисква, няма да се приема за порок на съответния документ. Наличието на печат е препоръчително.

1.26 Когато съгласно образец се изисква подпис, включително и електронен подпис, поставянето му от задълженото лице е условие за валидност на съответния документ. Липсата на подпис (саморъчен или електронен – когато такъв е изискуем), води до порок на неподписания документ и е равнозначен на липса на съответния документ. На липса на подпис се приравнява и подпис от незадължено или неоправомощено лице.

1.27 Когато липсва подпис на еЕЕДОП и/или документ, който се явява част от офертата на участника, съответният участник се отстранява от участие в процедурата.

2. СЪДЪРЖАНИЕ НА ОФЕРТИТЕ

Офертата за участие включва документите по чл. 39, ал. 2 и ал. 3 от ППЗОП, както следва:

2.1. Информация относно личното състояние и критериите за подбор 

2.1.1. Електронен единен европейски документ за обществени поръчки (еЕЕДОП) за участника в съответствие с изискванията на закона и условията на възложителя, а когато е приложимо – и еЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката, за която участникът участва;

2.1.2. Документи за доказване на предприетите мерки за надеждност съгласно чл. 56, ал. 1 от ЗОП, когато е приложимо;

2.1.3. Когато участникът е обединение, което не е юридическо лице, задължително се представя копие от документ, от който да е видно правното основание за създаване на обединението, със срок не по-кратък от срока за изпълнение на договора. 

2.1.4. Документът трябва да съдържа и следната информация във връзка с настоящата обществена поръчка:

1. правата и задълженията на участниците в обединението;

2. разпределението на отговорността между членовете на обединението;

3. дейностите, които ще изпълнява всеки член на обединението.

С този документ следва по безусловен начин да се удостовери, определянето на партньора, който представлява обединението за целите на обществената поръчка, както и обстоятелството, че лицата в обединението поемат солидарна отговорност, заедно и поотделно, за участието си и изпълнението на поръчката.

2.1.5.  Доказателство за поетите от подизпълнителите задължения съгласно чл. 66, ал. 1 от ЗОП, ако участникът е декларирал, че ще използва подизпълнители.

2.1.6. Документи за поетите от третите лица задължения съгласно чл. 65, ал. 3 от ЗОП, ако участникът е декларирал, че ще използва трети лица.

2.2. Техническо предложение по образец № 1, съдържащо:

2.2.1. документ за упълномощаване, когато лицето, което подава офертата, не е законният представител на участника, в оригинал или нотариално заверено копие;

2.2.2. предложение за изпълнение на поръчката в съответствие с Техническата спецификация и изискванията на възложителя, по образец № 2, включващо:

4 Срок за изпълнение на СМР в календарни дни;

5 Гаранционни срокове за изпълнените строителни и монтажни работи, съгласно предвидените в чл. 20 от Наредба №2/31.07.2003 г. на МРРБ за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти;
6 «Строителна програма»
Строителната програма се изготвя, като приложение към Предложението за изпълнение, при съблюдаване изискванията на “Техническата спецификация” и действащите нормативни документи и стандарти, регламентиращи извършването на съответните видове работи, предмет на поръчката. Строителната програма следва да се изготви със следното задължително съдържание: 

Предлаган подход и организация за изпълнение на строителството по поръчката, съдържащ: подход, етапи и организация на изпълнение на строителството, в това число предвиждани методи и организация за контрол на  качеството, предлаганата временна организация на движение при изпълнение на поръчката, сроковете за доставка на основните материали и оборудване; описание на технологията и на последователността на изпълнение на видовете работи; описание на предвижданото от участника разпределение на технически и човешки ресурси, предвиждани за изпълнението на строителството; списък на основните материали и оборудване, които ще бъдат използвани в строителството на обектите и списък на сертификатите за качество на посочените материали; списък на предвидената от участника механизация, машини и транспортни средства за изпълнение на видовете работи от КС, план за управление на риска при изпълнение на поръчката, както и  план за управление и опазването на околната среда.

Към подхода за изпъление на строителството, участникът изготвя Линеен график за изпълнение, от който е видна времевата и технологичната последователност на изпълнение на всички  дейности  при реализиране на строителството по поръчката, съобразно предлагания от участника срок и подход на изпълнение, като и ресурсната обезпеченост - технологичен и човешки ресурс. Графикът следва да е изготвен в календарни дни и да включва пълният обем работи съгласно КС.

* Строителната програма НЕ подлежи на оценка, но е елемент от Предложението на участника и е обвързващ за него по отношение на изложените в нея обстоятелства. 

2.2.3. декларация за съгласие с клаузите на приложения проект на договор, по образец № 3;

2.2.4. декларация за срока на валидност на офертатапо образец № 4;

2.2.5. декларация, че при изготвяне на офертата са спазени задълженията, свързани с данъци и осигуровки,опазване на околната среда, закрила на заетостта и условията на труд, по образец № 5;

2.2.6. декларация по чл. 102, ал. 1 и ал. 2 от ЗОП, ако е приложимо, по образец № 6;

2.3. Ценово предложение, съдържащо предложението на участника по образец № 7, в отделен запечатан непрозрачен плик, включително и на електронен носител.

2.4. Опис на представените документи, по образец № 8.
3. ОФОРМЯНЕ И ПРЕДСТАВЯНЕ НА ОФЕРТИТЕ

3.1 Участниците трябва да представят офертата си за участие на хартиен носител в един оригинал. Всички страници трябва да са номерирани последователно. Това изискване не се отнася до представянето на еЕЕДОП (виж по-горе раздел ІI, т. 5.). 
3.2 Ценовото предложение, следва да е придружено от Количествено – стойностна сметка (КСС) и анализи на ценообразуване, формиращи единичните цени на видовете работи на хартиен носител, подписани и подпечатани от представляващия участника или упълномощено лице. Количествено – стойностната сметка (КСС) и анализите на ценообразуване, се представят и на оптичен или електронен носител на информация във формати „pdf” и “xls.” (MSOffice Excel).

При формиране на единичните цени, следва да бъдат включени всички елементи на ценообразуването, които технологично са необходими за качественото и срочно изпълнение на конкретния вид СРР/СМР до окончателното им завършване. 

* Допустими са непредвидени разходи в КСС, в размер до 3 % от стойността на предложената от участника цена за изпълнение на СМР!

 „Непредвидени разходи за строителни и монтажни работи са разходите, свързани с увеличаване на заложени количества строителни и монтажни работи и/или добавяне на нови количества или видове строителни и монтажни работи, които към момента на разработване и одобряване на технически или работен инвестиционен проект обективно не са могли да бъдат предвидени, но при изпълнение на дейностите са обективно необходими за въвеждане на обекта в експлоатация. Разходите, които биха могли да бъдат верифицирани като непредвидени, следва да отговарят на условията за допустимост на

разходите по процедурата, в рамките на която е сключен договорът”.

Предложените цени, следва да са с не повече от два знака след десетичната запетая.

Ценови предложения, които превишават максимално допустимия финансов ресурс осигурен от Възложителйя ще бъдат приети, като неотговарящи на предварително обявените условия на възложителя, което ще доведе до отстраняване  от участие в процедурата.

В случай на несъответствия между електронен и хартиен носител, за достоверен ще се приема това на хартиения носител. 

3.3 Документите, свързани с участието в процедурата се представят в запечатана непрозрачна опаковка. Опаковката следва да има надпис „Оферта за участие в открита процедура за възлагане на обществена поръчка с предмет: „Изпълнение на строително - монтажни работи (СМР) по проект „Внедряване на мерки за енергийна ефективност в сградата на общинска администрация – Силистра” по Договор №BG16RFOP001-1.031-0005-С01 за предоставяне на безвъзмездна финансова помощ (БФП) по Оперативна програма „Региони в растеж” 2014-2020г“. Върху опаковката се посочват наименованието на участника, включително участниците в обединението, когато е приложимо и адрес за кореспонденция, телефон и по възможност – факс и електронен адрес. 

3.4 Опаковката по т. 3.3 трябва да съдържа:
3.4.1 Информация относно личното състояние и критериите за подбор, включително еЕЕДОП, приложен на подходящ оптичен носител на информация (CD и др.). Ако участникът е избрал да предостави достъп до еЕЕДОП чрез интернет адрес, последния следва да бъде посочен в Описа на представените документи;

3.4.2 Техническо предложение, със съдържание съгласно т.2, под т. 2.2;

3.4.3 Отделен запечатан непрозрачен плик с надпис "Предлагани ценови параметри от участник………….", който съдържа:

3.4.3.1 ценовото предложение в оригинал на хартиен носител,
3.4.3.2  количествено – стойностна сметка (КСС) и анализи на ценообразуване в оригинал на хартиен носител;

3.4.3.3 количествено – стойностна сметка (КСС) и анализи на ценообразуване на оптичен или електронен носител на информация във формати „pdf” и “xls.”.
3.4.4 Опис на представените документи.

3.5 Офертите се адресират до Възложителя, като участниците следва да осигурят своевременното получаване на офертите от Възложителя в обявения срок.

3.6 Офертите се представят в Деловодството на Община Силистра, гр.Силистра, ул. „Симеон Велики” № 33, всеки работен ден от 8:00 до 17:00 часа до датата на изтичане на крайния срок за получаване на офертите включително.

3.7 Крайният срок и час за получаване на офертите са обявени в т.ІV.2.2. от Обявлението. 

3.8 Офертите се представят от участника, или от упълномощен от него представител – лично или чрез пощенска или друга куриерска услуга с препоръчана пратка с обратна разписка.

3.9 Ако участникът изпраща офертата чрез чрез пощенска или друга куриерска услуга с препоръчана пратка с обратна разписка, разходите са за негова сметка. В този случай той следва да изпрати офертата така, че да обезпечи нейното получаване на посочения от възложителя адрес преди изтичане на срока за получаване на офертите. Рискът от забава или загубване на офертата е за участника.

3.10 Възложителят по никакъв начин не се ангажира за съдействие относно получаването на офертата на посочения адрес и в определения срок. Участникът не може да иска от възложителя съдействия като: митническо освобождаване на пратка, получаване чрез поискване от пощенски клон, както и всякакви други подобни услуги.

3.11 При приемане на офертите върху опаковката се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.

3.12 Възложителят не приема за участие в обществената поръчка и връща незабавно на участниците оферти, които са представени след изтичане на крайния срок или са в незапечатана опаковка или в опаковка с нарушена цялост. Тези обстоятелства се отбелязват в регистъра.

3.13 В случай, че към момента на изтичане на крайния срок за получаване на офертите, пред мястото определено за тяхното подаване в “Деловодство”, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат във входящия регистър.

3.14 Не се допуска приемане на оферти от лица, които не са включени в списъка. 

3.15 Получените оферти се предават на председателя на комисията с протокол съгласно разпоредбите на чл. 48, ал. 6 от ППЗОП.

4. ОТВАРЯНЕ НА ОФЕРТИТЕ

4.1 Офертите ще бъдат отворени по реда на тяхното постъпване, от комисия, назначена от възложителя, в Община Силистра, гр.Силистра, ул. Симеон Велики № 33, стая 202.

4.2 Датата и часа на отваряне на офертите са обявени в т.ІV.2.7. от Обявлението.

4.3 Отварянето на офертите е публично и на него могат да присъстват участниците в процедурата или техни упълномощени представители, както и представители на средствата за масово осведомяване при спазване на установения режим за достъп до сградата на Община Силистра. Документът за упълномощаване, в оригинал или заверено копие, се предоставя на комисията. За заверен документ се счита този, при който върху копието на документа е записано „вярно с оригинала” и са поставени подпис и печат.

IV. КРИТЕРИЙ ЗА ОПРЕДЕЛЯНЕ НА ИКОНОМИЧЕСКИ НАЙ – ИЗГОДНАТА ОФЕРТА.РАЗГЛЕЖДАНЕ И ОЦЕНЯВАНЕ НА ОФЕРТИТЕ.

1. Възложителят назначава със заповед комисия за разглеждане и оценка на офертите по реда на чл. 103, ал. 1 от ЗОП като определя поименния състав и лицето, определено за председател.

2. Комисията се състои от нечетен брой членове.

3. Членове на комисията могат да са и външни лица. В този случай възложителят сключва писмен договор с всяко едно от тях.

4. Комисията се назначава от възложителя след изтичане на срока за получаване на офертите.
5. Възложителят определя срок за извършване работата на комисията. Срокът следва да е съобразен със спецификата на поръчката и не може да бъде по-дълъг от срока на валидност на офертите.
6. Възложителят определя и мястото на съхранение на документите, свързани с обществената поръчка, до приключване работата на комисията.

7. Членове на комисията могат да бъдат лица, които декларират, че за тях не е налице конфликт на интереси с участниците.

8. Комисията започва работа, след получаване на представените оферти и протокола за получаването им. 

9. Членовете на комисията представят на възложителя декларация по чл. 103, ал. 2 от ЗОП след получаване на списъка с участниците и на всеки етап от процедурата, когато настъпи промяна в декларираните дадни.

10. Решенията на комисията се вземат с мнозинство от членовете й. Когато член на комисия не е съгласен с решенията и предложенията на комисията, той подписва съответните документи с особено мнение. Особеното мнение се аргументира писмено, като мотивите са неразделна част от доклада на комисията.

11. Критерият за определяне на икономически най-изгодната оферта е оптимално съотношение качество/цена. 

12. Критерият се прилага за оценяване на оферти, които отговарят на предварително обявените от възложителя условия и са подадени от участници, за които не са налице обстоятелствата по чл. 54, ал. 1, т. 1 – 7 от ЗОП и посочените в обявлението обстоятелства по чл. 55, ал. 1, т. 1, т. 4 и т. 5 от ЗОП и които отговарят на критериите за подбор, определени от възложителя.

13. При промяна в датата, часа или мястото за отваряне на офертите, участниците се уведомяват чрез профила на купувача най-малко 48 часа преди новоопределения час.

14. Съгласно чл. 54, ал. 2 от ППЗОП, получените оферти се отварят на публично заседание и на него могат да присъстват участниците в процедурата или техни упълномощени представители, както и представители на средствата за масово осведомяване при спазване на установения режим за достъп до сградата на Община Силистра. Документът за упълномощаване в оригинал или заверено копие се предоставя на комисията.  За заверен документ се счита този, при който върху копието на документа е записано „вярно с оригинала” и са поставени подпис и печат. Преди отваряне на офертите участниците ще удостоверят присъствието си чрез попълване на списък.
15. Съгласно чл. 54, ал. 3 от ППЗОП, комисията отваря по реда на тяхното постъпване запечатаните непрозрачни опаковки и оповестява тяхното съдържание и проверява за наличието на отделен запечатан плик с надпис „Предлагани ценови параметри на участник .......“.

16. Най-малко трима от членовете на комисията подписват техническото предложение и плика с надпис „Предлагани ценови параметри на участник .......“. Комисията предлага по един от присъстващите представители на другите участници да подпише техническото предложение и плика с надпис „Предлагани ценови параметри на участник .......“. 

17. Съгласно чл. 54, ал. 6 от ППЗОП, след извършването на действията по чл. 54, ал. 3-5 от ППЗОП приключва публичната част от заседанието на комисията.

18. Комисията продължава своята работа в закрито заседание.

19. Комисията разглежда информацията относно личното състояние и критериите за подбор за съответствие с изискванията към тях, поставени от възложителя, и съставя протокол.

20. Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола и го изпраща на всички участници в деня на публикуването му в профила на купувача.

21. Съгласно чл. 54, ал. 9, 1-во изр. от ППЗОП в срок до 5 работни дни от получаването на протокола участниците, по отношение на които е констатирано несъответствие или липса на информация, могат да представят на комисията нов еЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти.

22. Представянето на комисията на нов еЕЕДОП и/или други документи, които съдържат променена и/или допълнена информация се прилага и за подизпълнителите и третите лица, посочени от участника. Участникът може да замени подизпълнител или трето лице, когато е установено, че подизпълнителят или третото лице не отговарят на условията на възложителя, когато това не води до промяна на техническото предложение.

23. След изтичането на срока по чл. 54, ал. 9 от ППЗОП комисията пристъпва към разглеждане на допълнително представените документи относно съответствието на участниците с изискванията към личното състояние и критериите за подбор. 

24. На всеки етап от процедурата комисията може при необходимост да иска разяснения за данни, заявени от участниците, и/или да проверява заявените данни, включително чрез изискване на информация от други органи и лица.

25. Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор. 

26. Комисията разглежда допуснатите оферти и проверява за тяхното съответствие с предварително обявените условия. 

27. Ценовото предложение на участник, чиято оферта не отговаря на изискванията на възложителя, не се отваря.

28. Комисията отваря ценовите предложения, след като е извършила оценяване на офертите по техническия показател.

29. Не по-късно от два работни дни преди датата на отваряне на ценовите предложения комисията обявява най-малко чрез съобщение в профила на купувача датата, часа и мястото на отварянето Комисията обявява резултатите от оценяването на офертите по техническия показател, отваря ценовите предложения и ги оповестява.
30. На отварянето на ценовите предложения могат да присъстват участниците в процедурата или техни упълномощени представители, както и представители на средствата за масово осведомяване при спазване на установения режим за достъп до сградата на Община Силистра. Документът за упълномощаване, в оригинал или заверено копие, се предоставя на комисията. За заверен документ се счита този, при който върху копието на документа е записано „вярно с оригинала” и са поставени подпис и печат.

31. Съгласно чл.72, ал.1 от ЗОП, при обявения критерий за определяне на икономически най-изгодната оферта – оптимално съотношение качество/цена, когато офертата на участник съдържа ценово предложение, което е с повече от 20 на сто по-благоприятно от средната стойност на предложенията на останалите участници, възложителят изисква подробна писмена обосновка за начина на неговото образуване, която се представя в 5-дневен срок от получаване на искането.

32. Комисията оценява получената обосновка съгласно разпоредбите на чл. 72, ал. 3–5 от ЗОП.

33. Комисията предлага за отстраняване от процедурата:

33.1  участник, за когото са налице обстоятелства по чл. 54, ал. 1, т. 1–7 от ЗОП и посочените в обявлението обстоятелства по чл. 55, ал. 1, т. 1, т. 4 и т. 5 от ЗОП;

33.2  участник, който не отговаря на поставените критерии за подбор или не изпълни друго условие, посочено в обявлението за обществена поръчка или в документацията;

33.3  участник,който е представил оферта, която не отговаря на:

а) предварително обявените условия на поръчката;

б) правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10;

33.4  участник, който не е представил в срок обосновката по чл. 72, ал. 1 от ЗОП или чиято оферта не е приета съгласно чл. 72, ал. 3–5 от ЗОП;

33.5  участници, които са свързани лица;

33.6  участници, за които са налице обстоятелствата по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКЛТДС)
33.7  за когото са налице обстоятелства по чл. 69 от Закона за противодействие на корупцията и за отнемане на незаконно придобитото имущество.  
34. Съгласно обявения критерий за определяне на икономически най-изгодната оферта - оптимално съотношение качество/цена, офертите ще бъдат оценявани по методиката за определяне на комплексната оценка на офертите разписана в Приложение № 4 Методика за определяне на комплексната оценка на офертите към настоящата документация за участие.

35. Комисията прилага методиката за определяне на комплексната оценка на офертите по отношение на всички, допуснати до оценка оферти, без да я променя.

36. Оценките, които ще се получат при прилагане на съответните формули, се закръглят до втория знак след десетичната запетая.

37. Крайното класиране ще се извърши на база получената оценка в низходящ ред, т.е. оферта, получила най–голям брой точки се класира на първо място и т.н.

38. Когато комплексните оценки на две или повече оферти са равни, съгласно разпоредбите на чл.58, ал. 2 от ППЗОП, с предимство се класира офертата, в която се съдържат по-изгодни предложения, преценени в следния ред: 1) по-ниска предложена цена; 2) по-изгодно предложение по показатели извън цената, сравнени в низходящ ред съобразно тяхната тежест.

39. Ако „икономически най-изгодна оферта“ не може да се определи по реда на чл.58, ал.2 от ППЗОП, съгласно разпоредбите на чл.58, ал.3 от ППЗОП, комисията провежда публично жребий за определяне на изпълнител между класираните на първо място оферти.

V. ОБМЕН НА ИНФОРМАЦИЯ

1. Подготовката и провеждането на процедурата се извършва от възложителя. Той отговаря за приемането и съхраняването на офертите за участие.

2.Обменът на информация може да се извърши чрез пощенска или друга куриерска услуга с препоръчана пратка с обратна разписка, електронна поща с електронен подпис, по факс, или чрез комбинация от тези средства. Избраните средства за комуникация са общодостъпни.

3. Обменът и съхраняването на информация в хода на провеждане на процедурата за възлагане на обществена поръчка се извършва по начин, който гарантира целостта, достоверността и поверителността на офертите за участие.

4. Всички действия на възложителя към участниците са в писмен вид.

5. При промяна в посочени адрес или факс за коренспонденция, лицата са длъжни надлежно да уведомят възложителя.

6. Когато решенията, които възложителят е задължен да изпрати на участника, не са получени по някой от начините, посочени в подт.2, възложителят публикува съобщение до участника в профила на купувача. Решението се смята за връчено от датата на публикуване на съобщението.

VI. ГАРАНЦИЯ.СКЛЮЧВАНЕ НА ДОГОВОР.ИЗМЕНЕНИЕ НА ДОГОВОРА.
1. ГАРАНЦИЯ ЗА ОБЕЗПЕЧАВАНЕ ИЗПЪЛНЕНИЕТО НА ДОГОВОРА. ГАРАНЦИЯ ЗА ОБЕЗПЕЧАВАНЕ НА АВАНСОВО ПРЕДОСТАВЕНИ СРЕДСТВА. 

1.1 При сключване на договора за изпълнение на обществената поръчка, участникът, определен за изпълнител, представя гаранция за обезпечаване изпълнението на договора в размер на 5 (пет на сто) % от договорната цена без ДДС. 

1.1.1 Гаранцията се представя в една от следните форми:

1) валидно издадена безусловна, неотменяема и непрехвърлима банкова гаранция, в оригинал или 

2) постъпила парична сума внесена по сметка на Община Силистра:

IBAN:  BG76STSA93003300801149, 

BIC: STSABGSF, 

банка: «ДСК” ЕАД, удостоверено с платежно нареждане или

3) валидно издадена застраховка, която обезпечава изпълнението, чрез покритие на отговорността на изпълнителя, в оригинал.

Банковата гаранция трябва да съдържа задължение на банката гарант да извърши безотказно и безусловно плащане при първо писмено искане на възложителя. 

Застраховката, която обезпечава изпълнението, трябва да съдържа клаузи относно изплащането на застрахователното обезщетение при предявена писмена претенция на възложителя по предвидените в нея ред и условия. Възложителят следва да е посочен като трето ползващо се лице по застраховката. Не се допуска застраховката да съдържа клаузи за разсрочено плащане на застрахователните вноски.
В документа за обезпечаване изпълнението на договора задължително следва да е посочен предмета на договора.

1.1.2 Когато гаранцията за обезпечаване на изпълнението е предоставена под формата на банкова гаранция или застраховка, срокът на валидност на гаранцията при първоначалното издаване следва да бъде със срок на валидност до издаване на Разрешение за ползване на обекта плюс 30 дни, считано от датата на издаване на гаранцията, като при необходимост срокът на валидност на банковата гаранция се удължава или се издава нова.

1.1.3 Условията и сроковете за задържане и освобождаване на гаранцията за обезпечаване изпълнението се уреждат в договорите за възлагане на обществената поръчка.

1.1.4 Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

1.1.5 Гаранцията по т.1.1.1., подт. 1) и 2) може да се предостави от името на изпълнителя за сметка на трето лице гарант. 

1.1.6 Разходите по откриването и поддържането на гаранцията са за сметка на изпълнителя.
1.2 При изпълнение на договора, изпълнителят има право на авансово плащане в размер на 20 (двадесет на сто) % от стойността на Договора с ДДС без непредвидените разходи, срещу представяне на гаранция, обезпечаваща авансово предоставените средства, покриваща 100 % размера на тези средства. 

1.2.1 Гаранцията по т.1.2 се представя в една от следните форми:

1) парична сума, внесена по сметка на Община Силистра, 

IBAN: BG76STSA93003300801149,
BIC: STSABGSF, 
банка: ДСК ЕАД, удостоверено с платежно нареждане или
2) валидно издадена безусловна, неотменяема и непрехвърлима банкова гаранция, в оригинал или.

3) валидно издадена застраховка, в оригинал. Застраховката не трябва да съдържа клаузи относно разсрочено плащане на застрахователните вноски.
1.2.2 В случай, че гаранцията е банкова или застраховка, следва да е със срок на валидност най-малко 30 (тридесет) календарни дни след изтичане срока на изпълнение на СМР. Изпълнителят трябва да поддържа валидността на гаранцията по т. 1.2. докато предоставените средства бъдат напълно възстановени. 

1.2.3 Условията и сроковете за задържане и освобождаване на гаранциите за предоставените средства се уреждат в договора за възлагане на обществената поръчка.

1.2.4 Гаранцията по т.1.2.1 подт. 1) и 2) може да се предостави от името на изпълнителя за сметка на трето лице гарант.

1.2.5 Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

1.2.6 Разходите по откриването и поддържането на гаранциите са за сметка на изпълнителя.

2. СКЛЮЧВАНЕ НА ДОГОВОР. ИЗМЕНЕНИЕ НА ДОГОВОРА.
2.1 Възложителят ще сключи договор, който съответства на проекта на договор, приложен в документацията, допълнен с всички предложения от офертата на участника, въз основа на които последният е определен за изпълнител на поръчката.

2.2 След влизането в сила на решението за избор на изпълнител страните уговарят датата и начина за сключване на договора.

2.3 Възложителят сключва договора в едномесечен срок след влизането в сила на решението за определяне на изпълнител или на определението, с което е допуснато предварително изпълнение на това решение, но не преди изтичане на 14-дневен срок от уведомяването на заинтересованите участници за решението за определяне на изпълнител.

2.4 Възложителят няма право да сключи договор с определения изпълнител преди влизането в сила на всички решения по процедурата, освен когато е допуснато предварително изпълнение.

2.5 При сключване на договора определеният изпълнител представя:

2.5.1 Актуални документи, удостоверяващи липсата на основанията за отстраняване от процедурата, както и съответствието с поставените критерии за подбор, както следва:

· за обстоятелствата по чл. 54, ал. 1, т. 1 от ЗОП – свидетелство за съдимост, оригинал или нотариално заверено копие;

· за обстоятелството по чл. 54, ал. 1, т. 3 от ЗОП – удостоверение от общината по седалището на възложителя и на участника, оригинал или нотариално заверено копие;

· за обстоятелството по чл. 54, ал. 1, т. 6 и чл. 56, ал. 1, т. 4 от ЗОП – удостоверение от органите на Изпълнителна агенция "Главна инспекция по труда", оригинал или нотариално заверено копие;

· за обстоятелствата по чл. 55, ал. 1, т. 1 от ЗОП – удостоверение, издадено от Агенцията по вписванията, в оригинал или нотариално заверено копие;

· за обстоятелствата по чл. 54, ал. 1, т. 2 и т. 7 и чл. 55, ал. 1, т. 5 от ЗОП – декларация;

· за обстоятелствата по чл. 54, ал. 1, т. 4 и т. 5 и чл. 55, ал. 1, т. 4 от ЗОП – декларация;

· Удостоверение за вписване в Централния професионален регистър на строителя към Камарата на строителите в България, за изпълнение на строежи от първа група, съгласно чл. 5, ал. 1, т. 1 от Правилника за реда за вписване и водене на Централния професионален регистър на строителя (ПРВВЦПРС), трета категория строежи, съгласно чл. 5, ал. 6, т. 1.3. от ПРВВЦПРС. За чуждестранните лица, които попадат в обхвата на чл. 25а от Закона за Камарата на строителите (ЗКС) се представя документа по чл. 25а, ал. 4 от ЗКС.
· доказателства за наличие на застраховка „Професионална отговорност“, за строителство, или еквивалент, заверено копие;

· списък на строителството, идентично или сходно с предмета на поръчката, придружен с удостоверения за добро изпълнение, които съдържат стойността, датата на която е приключило изпълнението, мястото, вида и обема, както и дали е изпълнено в съответствие с нормативните изисквания;

· списък на персонала, който ще изпълнява поръчката, и на членовете на ръководния състав, които ще отговарят за изпълнението, в който е посочена професионалната компетентност на лицата.
Документите се представят за всеки от участниците в обединението, което не е юридическо лице, за всеки подизпълнител и за всяко трето лице, когато е приложимо. 

Когато определеният изпълнител е неперсонифицирано обединение на физически и/или юридически лица и възложителят не е предвидил в обявлението изискване за създаване на юридическо лице, договорът се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни, съгласно законодателството на държавата, в която обединението е установено. 

За изпълнител чуждестранно лице се прилагат разпоредбита на чл. 58, ал. 3 и ал. 6 от ЗОП.

2.5.2 Гаранция за изпълнение в размер на 5 (пет на сто) % от договорената стойност без ДДС в оригинал.

2.6 Възложителят не сключва договор, когато участникът, определен за изпълнител:

2.6.1. откаже да сключи договор;

2.6.2. не изпълни някое от условията по чл. 112, ал. 1, т. 2, т. 3 и т. 4 от ЗОП, или

2.6.3. не докаже, че не са налице основания за отстраняване от процедурата.

В този случай възложителят може да измени влязлото в сила решение в частта за определяне на изпълнител и с мотивирано решение да определи втория класиран участник за изпълнител.
2.7 За отказ се приема и неявяването на уговорената дата, освен ако неявяването е по обективни причини, за което възложителят е уведомен своевременно.

2.8 Договорът може да бъде изменян само в случаите по чл.116 от ЗОП. 

2.9 Възложителят прекратява договора за обществената поръчка в предвидените в закон или договора случаи или по реда на чл.118 от ЗОП.

За всички неуредени въпроси във връзка със сключването, изпълнението и прекратяването на договора се прилагат субсидиарно разпоредбите на Търговския закон и на Закона за задълженията и договорите.

VII. ПРЕКРАТЯВАНЕ НА ПРОЦЕДУРАТА

1.Възложителят прекратява процедурата с мотивирано решение, когато:

1.1. не е подадена нито една оферта;

1.2. всички оферти за участие не отговарят на условията за представяне, включително за форма, начин и срок, или са неподходящи;

1.3. първият и вторият класиран участник откажат да сключат договор;

1.4. са установени нарушения при откриването и провеждането й, които не могат да бъдат отстранени, без това да промени условията, при които е обявена процедурата;

1.5. поради неизпълнение на някое от условията по чл. 112, ал. 1 от ЗОП не се сключва договор;

1.6. всички оферти, които отговарят на предварително обявените от възложителя условия, надвишават финансовия ресурс, който той може да осигури;

1.7. отпадне необходимостта от провеждане на процедурата или от възлагане на договора в резултат на съществена промяна в обстоятелствата или при невъзможност да се осигури финансиране за изпълнението на поръчката по причини, които възложителят не е могъл да предвиди;

1.8. са необходими съществени промени в условията на обявената поръчка, които биха променили кръга на заинтересованите лица.

2. Възложителят може да прекрати процедурата с мотивирано решение, когато:

2.1. е подадена само една оферта;

2.2. има само една подходяща оферта.
3.В случаите по т. 1.6 по-горе възложителят задължително включва в решението най-ниската предложена цена и не може да сключва договор със същия предмет за цена, равна или по-голяма от посочената в решението, при провеждане на следваща процедура в рамките на същата година.

4. Когато първоначално обявената процедура е прекратена, възложителят може да открие нова процедура със същия предмет само ако решението за прекратяване е влязло в сила.

5. Възложителят може да отмени влязлото в сила решение за определяне на изпълнител и да издаде решение за прекратяване на процедурата, когато преди сключването на договора възникне обстоятелство по чл. 110, ал. 1, т. 4, 6 и 8 или ал. 2, т. 4 от ЗОП.

VIII. ОБЖАЛВАНЕ

1. Решенията на Възложителя по процедурата за възлагане на обществената поръчка подлежат на обжалване по реда и съгласно условията на Част шеста, Глава двадесет и седма от ЗОП.

2. На обжалване подлежат и действия или бездействия на възложителя, с които се възпрепятства достъпът или участието на лица в процедурата. Не подлежат на самостоятелно обжалване действията на възложителя по издаване на решенията по чл. 196, ал. 1 от ЗОП.

3. Жалба може да се подава в 10-дневен срок, съгласно изискванията и условията на чл. 197, ал. 1, т. 1, т. 5, б „б”, т. 7, буква “а” и буква “д”, ал. 2 от ЗОП. 

4. Жалбата се подава до Комисията за защита на конкуренцията с копие и до възложителя съгласно изискванията на чл. 199, ал. 1 – 3 от ЗОП.

5. Жалба срещу решение, действие или бездействие на възложителя, с изключение на тази срещу решението за определяне на изпълнител, не спира процедурата, освен когато е поискана временна мярка “спиране на процедурата”. Искане за налагане на временна мярка се прави едновременно с подаването на жалбата.

6. Когато с жалбата е поискана временна мярка “спиране на процедурата”, процедурата спира от уведомяване на възложителя за образуване на производство от Комисията за защита на конкуренцията до влизане в сила на:

6.1. определението, с което се оставя без уважение искането за временна мярка, или

6.2. решението по жалбата, ако е наложена временната мярка.

7. Жалба срещу решението за определяне на изпълнител спира процедурата до окончателното решаване на спора, освен когато е допуснато предварително изпълнение.

8. Участващите в производството страни и техните представители са длъжни да упражняват предоставените им процесуални права добросъвестно. Отговорността за вреди при недобросъвестното им упражняване се реализира по общия исков ред.

IX. ПРИЛОЖЕНИЯ

ПРИЛОЖЕНИЕ № 1 – ТЕХНИЧЕСКА СПЕЦИФИКАЦИЯ 
ПРИЛОЖЕНИЕ № 2 – ИНВЕСТИЦИОНЕН ПРОЕКТ

ПРИЛОЖЕНИЕ № 3 - ПРОЕКТ НА ДОГОВОР
ПРИЛОЖЕНИЕ № 4 - МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ
ПРИЛОЖЕНИЕ № 5 – ОБРАЗЦИ НА ДОКУМЕНТИ И УКАЗАНИЕ ЗА ПОДГОТОВКАТА ИМ
ПРИЛОЖЕНИЕ № 6 – ЕЛЕКТРОНЕН ОБРАЗЕЦ НА ЕЕДОП В ХML ФОРМАТ „ESPD-REQUEST”.

Този документ е създаден в рамките на проект „Внедряване на мерки за енергийна ефективност в сградата на общинска администрация - Силистра“ – №BG16RFOP001-1.031-0005-С01, който се осъществява с финансовата подкрепа на Оперативна програма „Региони в растеж“ 2014-2020, съфинансирана от Европейския съюз чрез Европейския фонд за регионално развитие. Цялата отговорност за съдържанието на публикацията се носи от Община Силистра и при никакви обстоятелства не може да се счита, че този документ отразява официалното становище на Европейския съюз и Управляващия орган на ОПРР 2014-2020

